**Priekuļu novada pašvaldības** **Administratīvās komisijas darba pārskats par 2019.gadu**

Priekuļu novada pašvaldības Administratīvās komisijas (komisijas) galvenais uzdevums ir izskatīt Valsts un Pašvaldības policijas, citu kompetentu institūciju iesūtītos izskatīšanai administratīvo pārkāpumu lietu materiālus par Priekuļu novada pašvaldības teritorijā notikušajiem administratīvajiem pārkāpumiem, pieņemt lēmumus administratīvo pārkāpumu lietās saskaņā ar Latvijas Republikā spēkā esošajiem normatīvajiem aktiem, t.sk., Priekuļu novada pašvaldības domes izdotiem Saistošajiem noteikumiem, kā arī kontrolēt administratīvo pārkāpumu lietās pieņemto lēmumu pareizu izpildi.

Lai veicinātu likumības ievērošanu Priekuļu novadā, atskaites periodā komisija par izdarīto administratīvo pārkāpumu cēloņiem un to veicinošo apstākļu novēršanu izteikusi priekšlikumus valsts un pašvaldības drošības un kārtības uzturēšanas struktūrām, izglītības iestādēm, sadarbojusies ar pašvaldības Sociālo dienestu un Bāriņtiesu. Atskaites periodā komisija veikusi saraksti ar Izglītības ministriju, Tieslietu ministriju un Tiesībsarga biroju, kur iesniegta statistika par Komisijas darbu ar nepilngadīgām personām un ieteikumi Administratīvās atbildības likuma un Bērnu tiesību aizsardzības likuma pilnveidei.

Administratīvās komisijas personāls 2019.gadā apmeklējis mācību seminārus par Administratīvās atbildības likuma normu piemērošanu, par Administratīvo pārkāpumu lietvedību no 2020.gada janvāra un Interešu konfliktu novēršanu valsts amatpersonu darbā.

**2019.gadā komisijā**

|  |  |  |
| --- | --- | --- |
| *Nr.p.k.* | *Darbība* | *Skaits* |
| 1. | Notikušas sēdes | 14 |
| 2. | Izskatītas administratīvo pārkāpumu lietas,  no tām:   * pašvaldības policijas iesniegto lietu materiāli * valsts policijas iesūtīto lietu materiāli * citu institūciju iesūtīto lietu materiāli | 81  12  64  5 |
| 3. | Par izdarītajiem administratīvajiem pārkāpumiem pie administratīvās atbildības sauktajām personām uzlikti sodi:   * sodīti ar brīdinājumu * uzlikti naudas sodi * piemēroti audzinošie piespiedu līdzekļi (bērniem) | 81  16  26  33 |
| 4. | Lietvedība izbeigta:  Nav administratīvā pārkāpuma sastāva, vai arī izteikts mutvārdu aizrādījums un lietvedība izbeigta pārkāpuma maznozīmīguma dēļ. | 6 |
| 5. | Uzlikti naudas sodi kopumā (EUR)  No tiem   * samaksātie naudas sodi (EUR) * nesamaksātie naudas sodi (EUR) * nodoti izpildei zvērinātam tiesu izpildītājam (EUR) | 799  194  605  415 |
| 6. | Administratīvās komisijas lēmumu pārsūdzība Vidzemes rajona tiesā | **-** |

**Komisijā izskatīto administratīvo pārkāpumu analīze pēc pārkāpumu veidiem dinamikā, salīdzinoši ar iepriekšējiem gadiem**

|  |  |  |  |  |  |
| --- | --- | --- | --- | --- | --- |
| *Nr.*  *p.k.* | *LAPK pants* | *Pārkāpumu veids* | *Skaits*  *2017* | *Skaits*  *2018* | *Skaits*  *2019* |
| 1. | 42.1 panta 4.d. | Par smēķēšanu, ja to izdarījis nepilngadīgais | 12 | 5 | 11 |
| 2. | 171.1panta 1.d. | Par alkohola lietošanu, ja to izdarījis nepilngadīgais | 15 | 11 | 12 |
| 3. | 171.1panta 1.d. | Par alkohola lietošanu, ja to izdarījis nepilngadīgais atkārtoti, gada laikā | 5 | 9 | 3 |
| 4. | 172.2panta 1.d. | Par fizisku vai emocionālu vardarbību pret bērnu. | 11 | 7 | **14** |
| 5. | 172.4 panta 1.d. | Par bērna atstāšanu bez uzraudzības | 2 | 2 | **4** |
| 6. | 173. panta 1.d. | Par bērna aprūpes pienākumu nepildīšanu | 1 | - | **3** |
| 7. | 106.panta 1.d. | Par dzīvnieku turēšanas prasību pārkāpšanu. | 11 | - | 8 |
| 8. | 106.panta 2.d. | Par atkārtotu dzīvnieku turēšanas prasību pārkāpšanu... | 3 | - | 1 |
| 9. | 107.panta 1.d. | Par dzīvnieku nereģistrēšanu | - | 4 | 3 |
| 10. | 107.panta 2.d. | Par dzīvnieku nereģistrēšanu, atkārtoti gada laikā | - | 3 | 2 |
| 11. | 202.panta 1.d. | Par speciālo dienestu apzināti nepamatotu izsaukšanu | 2 | 3 | 8 |
| 12. | 51. panta 2. d. | Par zāles nepļaušanu, lai novērstu kūlas veidošanos | 3 | 3 | - |
| 13. | 100.panta 1.d. | Par sējumu un stādījumu nobradāšanu, ko izdarījuši lopi | 2 | 1 | - |
| 14. | 58.pants | Par vides piesārņošanu un piegružošanu ar atkritumiem | 1 | 2 | 1 |
| 15. | 167. pants | Par sīko huligānismu. | 6 | 11 | 5 |
| 16. | 140. panta 2. d. | Par ceļa aizsprostošanu | 2 | - | - |
| 17. | 152. panta 1. d. | Par patvaļīgu būvniecību | 4 | - | - |
| 18. | 152. panta 5. d. | Par uzbūvēto konstrukciju norobežošanas pasākumu nepildīšanu | 1 | - | - |
| 19. | 149.4 panta 6.d. un 149.8 panta 3.d. | Par transportlīdzekļu vadīšanu bez atbilstošas kategorijas tiesībām un atļautā braukšanas ātruma pārsniegšanu | - | 4 | 3 |
| 20. | 98.1panta 2.d. | Par elektroenerģijas patvaļīgu patērēšanu | 2 | 1 | 1 |
| 21. | 46.panta 1.daļa | Par narkotisko vai psihotropo vielu neatļautu lietošanu | - | - | **1** |
|  |  | kopā izskatītas: | 83 | 66 | 81 |

Atskaites periodā, salīdzinot ar iepriekšējiem gadiem, Priekuļu novadā palielinājies komisijā izskatīto administratīvo pārkāpumu lietu skaits par fizisku vai emocionālu vardarbību pret bērnu(14). Proporcionāli palielinājusies arī policijas iestāžu uzmanība bērnu vecāku izdarītajiem pārkāpumiem - bērnu atstāšanai bez uzraudzības(4) un bērnu aprūpes pienākumu nepildīšanai(3). Salīdzinoši vairāk šāda rakstura administratīvo pārkāpumu notikuši Liepas pagastā.

Komisijas darba praksē pirmo reizi tika izskatīta lieta par narkotisko vai psihotropo vielu lietošanu. Komisija 2019.gadā lūdza Valsts policijas Cēsu iecirknim veikt informācijas pārbaudi par narkotisko vielu glabāšanu Priekuļu tehnikumā (VTDT). Policijas dienestu darba rezultātā tika atklāta un iesūtīta komisijā izskatīšanai viena administratīvā pārkāpuma lieta, kur Par narkotisko vai psihotropo vielu lietošanu personai tika piemērots naudas sods tuvu maksimālajam. Sodītā persona VTDT vairs nemācās.

2019.gadā ir palielinājies komisijā izskatīto lietu skaits Par dzīvnieku turēšanas prasību pārkāpšanu.

2019.gadā būtiski samazinājies komisijā iesūtīto lietu skaits par sīko huligānismu, par nepilngadīgo personu atkārtotu alkohola lietošanu, kā arī par saimnieciskajiem pārkāpumiem, zāles nenopļaušanu, būvnormatīvu pārkāpšanu.

Kā būtiskākos izaicinājumus 2020.gadam komisija vērtē Administratīvās atbildības likumā noteikto normu un procedūru ieviešanu komisijas darbā, lietvedības pārstrukturizēšanu un iekļaušanu Valsts vienotajā Administratīvo pārkāpumu atbalsta informācijas sistēmā (APAS).

2020.gada 24.novembrī

Komisijas priekšsēdētājs Valentīns Ciguzis